Vier beseer in N2-ongelukFoto: ER24 Volgens ER24 het die ongeluk naby die sementfabriek plaasgevind. Met paramedici se aankoms op die toneel het ŉ motor op sy dak in die noodbaan gelê. Die motor en ŉ bakkie het glo gebots voor die bestuurder van die motor glo beheer verloor het en die motor omgeslaan het. Die bestuurder van die motor het nek- en rugbeserings opgedoen en is op ŉ spesiale draagbaar geplaas. Die drie insittendes van die bakkie het ligte beserings opgedoen. Hulle is op die toneel behandel voor hulle saam met die bestuurder van die motor na ŉ nabygeleë hospitaal vervoer is vir verdere behandeling. Die oorsaak van die ongeluk word ondersoek.